নাদিম-শ্রাবণ হলেন ভারতীয় সঙ্গীত পরিচালক যুগল। তারা দুজন হলেন নাদিম আখতার সাইফি (জ. ৬ আগস্ট ১৯৫৪) ও শ্রাবণ কুমার রাঠোড় (জ. ১৩ নভেম্বর ১৯৫৪ - ২২ এপ্রিল ২০২১)। তারা মূলত ভারতের হিন্দি চলচ্চিত্র শিল্পে কাজ করে থাকেন। তারা চারবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার, দুইবার শ্রেষ্ঠ সঙ্গীত পরিচালক বিভাগে স্ক্রিন পুরস্কার ও একবার শ্রেষ্ঠ সঙ্গীত পরিচালক বিভাগে জি সিনে পুরস্কার অর্জন করেছেন।  নাদিম-শ্রাবণ যুগল ১৯৯০-এর দশক থেকে ২০০০-এর দশকের প্রারম্ভ পর্যন্ত বলিউডে সঙ্গীত পরিচালক হিসেবে সর্বাধিক সফলতা অর্জন করেন। তাদের সুরে হিন্দুস্তানি শাস্ত্রীয় সংগীতের প্রভাব দেখা যায় এবং তারা তাদের সুরারোপিত গানসমূহে বাঁশি, সেতার ও সানাই এই তিনটি বাদ্যযন্ত্র ব্যাপকভাবে ব্যবহার করে থাকেন। আধুনিক সময়েও মূল উপযোগ থেকে বিচ্যুত না হয়ে এই বাদ্যযন্ত্রসমূহের ব্যবহারের জন্য ১৯৯০-এর দশকের মাঝামাঝি সময়ে কয়েকজন উদীয়মান সঙ্গীত পরিচালকদের থেকে তারা নিজেদের পৃথক করতে সক্ষম হয়েছিলেন।  কর্মজীবন নাদিম-শ্রাবণ যুগলের প্রথম সাফল্য আসে আশিকি (১৯৯০) চলচ্চিত্রের অ্যালবাম দিয়ে। ভারতে এই অ্যালবামটির ২০ মিলিয়ন কপি বিক্রি হয় এবং সর্বকালের সর্বোচ্চ বিক্রীত বলিউড চলচ্চিত্রের অ্যালবাম হয়ে ওঠে। এটি প্ল্যানেট বলিউড-এর "১০০ সেরা বলিউড চলচ্চিত্রের সঙ্গীত অ্যালবাম" তালিকায় ৪র্থ স্থান অধিকার করে। এই চলচ্চিত্রের সুরায়োজনের জন্য তারা তাদের প্রথম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। এরপর তারা সাজন (১৯৯১), দিওয়ানা (১৯৯২) ও রাজা হিন্দুস্তানী (১৯৯৬) চলচ্চিত্রে সুর করে আরও তিনবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন।  তাদের সুরারোপিত পরদেশ (১৯৯৭) চলচ্চিত্রে বিভিন্ন ধারার গান ছিল; যেমন - দেশপ্রেমমূলক ("আই লাভ মাই ইন্ডিয়া"), প্রণয়মূলক ("মেরি মেহবুবা" ও "দো দিল মিল রাহে হ্যাঁয়"), কাওয়ালি ("নহিঁ হোনা থা"), পপ ("মাই ফার্স্ট ডে ইন আমেরিকা"), বিরহ ("ইয়ে দিল দিওয়ানা")। প্ল্যানেট বলিউড এই অ্যালবামটি সম্পর্কে মন্তব্য করে, "পরদেশ চলচ্চিত্রের সঙ্গীত নাদিম-শ্রাবণের সর্বকালের সেরা।" এই চলচ্চিত্রের সুরায়োজনের জন্য তারা শ্রেষ্ঠ সঙ্গীত পরিচালক বিভাগে স্টার স্ক্রিন পুরস্কার অর্জন করেন।  মৃত্যু শ্রাবণ কোভিড-১৯-এ আক্রান্ত হয়ে হিন্দুজা হাসপাতালে ভর্তির পর ২০২১ সালের ২২শে এপ্রিল মৃত্যুবরণ করেন। শ্রাবণ ও তার স্ত্রীয় ২০২১ সালে হরিদ্বারের কুম্ভ মেলায় অংশ নিয়ে মুম্বই ফিরে আসার পর তার মধ্যে কোভিডের উপসর্গ দেখা যায়। তার স্ত্রী ও পুত্রকে শহরের অন্য একটি হাসপাতালে ভর্তি করা হয়।  পুরস্কার ও মনোনয়ন নাদিম-শ্রাবণ তাদের কর্মজীবনে একাধিক পুরস্কার অর্জন করেছেন।  জয়  ১৯৯১: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - আশিকি  ১৯৯২: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - সাজন  ১৯৯৩: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - দিওয়ানা  ১৯৯৬: বিশেষ পুরস্কার লন্ডন (যুক্তরাজ্য) - রাজা  ১৯৯৭: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - রাজা হিন্দুস্তানী  ১৯৯৭: শ্রেষ্ঠ সঙ্গীত পরিচালক বিভাগে স্ক্রিন পুরস্কার - রাজা হিন্দুস্তানী  ১৯৯৮: শ্রেষ্ঠ সঙ্গীত পরিচালক বিভাগে স্ক্রিন পুরস্কার - পরদেশ  ২০০৩: শ্রেষ্ঠ সঙ্গীত পরিচালক বিভাগে জি সিনে পুরস্কার - রাজ  মনোনয়ন  ১৯৯২: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - ফুল অউর কাঁটে  ১৯৯৪: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - হাম হ্যাঁয় রাহি প্যায়ার কে  ১৯৯৬: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - রাজা  ১৯৯৮: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - পরদেশ  ২০০১: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - ধড়কন  ২০০১: শ্রেষ্ঠ সঙ্গীত পরিচালক বিভাগে স্ক্রিন পুরস্কার - ধড়কন  ২০০১: শ্রেষ্ঠ সঙ্গীত পরিচালক বিভাগে আইফা পুরস্কার - ধড়কন  ২০০৩: শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - রাজ  ২০০৪: শ্রেষ্ঠ সঙ্গীত পরিচালক বিভাগে জি সিনে পুরস্কার - আন্দাজ  তথ্যসূত্র  বহিঃসংযোগ        বিষয়শ্রেণী:১৯৫৪-এ জন্ম বিষয়শ্রেণী:২০২১-এ মৃত্যু বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় সঙ্গীত যুগল বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:বলিউডের নেপথ্য সঙ্গীতশিল্পী